Бинка Пеева
Ръководство по козметика
Как да предотвратим двойна брадичка

chitanka.info

Здравейте, момичета! Погледнете се в огледалото!

Ако забелязвате двойна брадичка — лошо!

Дано сте в началото…

Ще ви помогна с прости съвети безплатно.

Първо — веднага си изправете главата!

Второ, колкото и да обичате да ви гушкат —

позволявайте го за кратко!

Извън леглото гушкането посмачква красотата.

Трето, изпънете рамене и изпъчете гърди —

стойката ви ще се подобри и в резултат

ще имате дълъг и строен врат.

Ако често карате кола, повдигнете огледалото

за обратно гледане —

така, че да си опъвате шията всеки път

при маневра. И гледайте в него много често —

помага и за безопасността на движението.

Ако се заседявате в интернета —

подпирайте си брадичката с юмруче

(това го знае и вашата внучка)

Движете се в открити пространства,

по средата на улицата,

за да виждате непрекъснато небето.

А сега да повторим най-важното:

никога, ама никога не си скланяйте главата —

това е голям козметичен недостатък!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.